รัฐบาลไทย-ข่าวทำเนียบรัฐบาล-รมว.เฉลิมชัย นำทีมติดตามการพัฒนาแหล่งน้ำ จ.อำนาจเจริญ
วันเสาร์ที่ 9 ตุลาคม 2564
รมว.เฉลิมชัย นําทีมติดตามการพัฒนาแหล่งน้ํา จ.อํานาจเจริญ
รมว.เฉลิมชัย นําทีมติดตามการพัฒนาแหล่งน้ํา จ.อํานาจเจริญ วางแผนปรับปรุงเพิ่มประสิทธิภาพ หากแล้วเสร็จ จะทําให้มีน้ําต้นทุนเพิ่มขึ้นเป็น 35 ล้าน ลบ.ม. พื้นที่ชลประทานเพิ่มขึ้นอีก 4,000 ไร่ และเพิ่มศักยภาพผลผลิตทางการเกษตร
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วยดร.ทองเปลว กองจันทร์ ปลัดกระทรวงเกษตรและสหกรณ์ และคณะผู้บริหารหน่วยงานในสังกัดกระทรวงเกษตรและสหกรณ์ ลงพื้นที่ติดตามงานตามนโยบายสําคัญในพื้นที่จังหวัดอํานาจเจริญ เมื่อวันที่ 9 ตุลาคม 2564
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังติดตามการบริหารจัดการน้ําจังหวัดอํานาจเจริญ และแผนโครงการปรับปรุงพัฒนาแหล่งน้ําของจังหวัดอํานาจเจริญ ณ อ่างเก็บน้ําพุทธอุทยาน (บริเวณสวนพุทธอุทยาน อํานาจเจริญ) ตําบลบุ่ง อําเภอเมือง จังหวัดอํานาจเจริญ ว่า ได้รับรายงานสถานการณ์น้ําในพื้นที่จังหวัดอํานาจเจริญ ที่มีอ่างเก็บน้ํา 5 แห่ง (อ่างฯพุทธอุทยาน, อ่างฯห้วยโพธิ์, อ่างฯร่องน้ําซับ, อ่างฯห้วยสีโท และเขื่อนลําเซบาย) มีความจุอ่างรวมกันประมาณ 49.98 ล้าน ลบ.ม. ปัจจุบันมีปริมาณน้ํารวมกัน 49 ล้าน ลบ.ม. คิดเป็น 99% ของความจุอ่างรวมกัน จะเห็นได้ว่าปริมาณน้ําต้นทุนดังกล่าวไม่เพียงพอต่อภาคการเกษตร และมีพื้นที่การเกษตรในเขตชลประทานเพียง 35,491 ไร่ ส่วนพื้นที่นอกเขตชลประทานจะไม่สามารถทําการเกษตรได้ในช่วงฤดูแล้ง และเมื่อถึงช่วงฤดูน้ําหลากจะเกิดท่วมซ้ําซากในเขตอําเภอหัวตะพานและอําเภอเมืองริมฝั่งลําเซบาย และลําห้วยปลาแดก
กระทรวงเกษตรฯ โดยกรมชลประทาน จึงได้วางแผนดําเนินโครงการปรับปรุงเพิ่มประสิทธิภาพอ่างเก็บน้ําพุทธอุทยาน – อ่างเก็บน้ําห้วยโพธิ์ ประกอบด้วย งานปรับปรุงอ่างฯ พุทธอุทยาน ด้วยการขุดลอกอ่างฯ เพื่อเพิ่มประสิทธิภาพการเก็บกักน้ําได้มากขึ้น 3.2 ล้าน ลบ.ม. งานปรับปรุงฝายพับได้ช่วยเพิ่มความจุได้อีก 2.6 ล้าน ลบ.ม. และอาคารประกอบ 26 แห่ง ในส่วนของงานปรับปรุงอ่างฯ ห้วยโพธิ์ จะขุดลอกอ่างฯ เพื่อเพิ่มประสิทธิภาพการเก็บกักน้ํามากขึ้นอีก 1.3 ล้าน ลบ.ม. งานปรับปรุงฝายพับจะช่วยเพิ่มความจุได้อีก 1 ล้าน ลบ.ม. และอาคารประกอบ 9 แห่ง นอกจากนี้ ยังมีแผนดําเนินโครงการคลองผันน้ําพุทธ-โพธิ์ ความยาว 3,100 เมตร หากโครงการดังกล่าวแล้วเสร็จจะทําให้มีน้ําต้นทุนเพิ่มขึ้นเป็น 35 ล้าน ลบ.ม. พื้นที่ชลประทานเพิ่มขึ้นอีก 4,000 ไร่ และยังช่วยเพิ่มศักยภาพผลผลิตทางการเกษตรอีกด้วย
“กระทรวงเกษตรฯ จะเป็นที่พึงของเกษตรกร และได้สั่งการให้กรมพัฒนาที่ดิน ขุดสระเก็บน้ําเพิ่มเติมในพื้นที่ โดยในปีนี้จะเร่งรัดอนุมัติงบประมาณให้แล้วเสร็จตามแผนงานที่เตรียมการไว้ ขอให้ทุกคนร่วมมือร่วมใจกัน เพื่อพัฒนาพื้นที่รับน้ําของอ่างเก็บน้ําพุทธอุทยานของกรมชลประทาน ดังกล่าวไปด้วยกัน” ดร.เฉลิมชัย กล่าว
นอกจากนี้ ยังมีโครงการพัฒนาแก้มลิงลําเซบาย ซึ่งประกอบไปด้วย 6 กิจกรรม ได้แก่ แก้มลิงลําเซบาย พร้อมอาคารประกอบ บริเวณบ้านน้ําปลีก ตําบลน้ําปลีก อําเภอเมืองอํานาจเจริญ มีความจุ 76,000 ลบ.ม. แก้มลิงห้วยปลาแดก (ตอนล่าง) พร้อมอาคารประกอบ บริเวณบ้านโคกท่าโพธิ์ ตําบลคําพระ อําเภอหัวตะพาน ทีความจุ 70,000 ลบ.ม. แก้มลิงหนองสามขา พร้อมอาคารประกอบ บริเวณตําบลรัตนวารี อําเภอหัวตะพาน มีความจุ 128,000 ลบ.ม. แก้มลิงหนองหาร พร้อมอาคารประกอบ บริเวณบ้านสร้างถ่อนนอกน้อย ตําบลสร้างถ่อน้อย อําเภอหัวตะพาน มีความจุ 75,000 ลบ.ม. แก้มลิงหนองกว้าง พร้อมอาคารประกอบ บริเวณบ้านคําน้อย ตําบลสร้างถ่อน้อย อําเภอหัวตะพาน มีความจุ 180,000 ลบ.ม. และแก้มลิงหนองหวาย พร้อมอาคารประกอบ บริเวณบ้านจิกดู่ ตําบลจิกดู่ อําเภอหัวตะพาน มีความจุ 170,000 ลบ.ม. หากโครงการดังกล่าวแล้วเสร็จจะช่วยลดผลกระทบจากปัญหาน้ําท่วมน้ําแล้งในพื้นที่ได้อย่างยั่งยืน